open-index/open-wikipedia-markdown huggingface dataset:
אקוולאד

**אקוולאד** (באנגלית: **Aqualad**) הוא דמות משנה בדיונית של גיבור-על המופיעה בחוברות הקומיקס אקוומן והטיטאנים הצעירים ביקום DC קומיקס. אקוולאד הראשון - **גארת**' - הופיע לראשונה בתור הכסף של הקומיקס בחוברת *Adventure Comics #269* מפברואר 1960 ונוצר על ידי הכותב רוברט ברנשטיין והמאיירת רמונה פריידון. אקוולאד השני - "קאלדור" קאלדור'אהם - הופיע לראשונה בסדרת האנימציה "ליגת הצדק - הדור הבא", ונכתב לתוך הקומיקס תחת השם ג'קסון הייד בחוברת *[[היום הבהיר ביותר|Brightest Day #4]]* מאוגוסט 2010 בידי הכותב ג'ף ג'ונס והמאייר אייבן רייז.

## ביוגרפיה בדיונית
לפני שנים רבות, המלך טאר והמלכה ברה הפכו לשליטים על שאייריס - עיר הבירה של מושבות אידיאליסטיות בעמק החבוי. קבוצת קיצוניים מתוכם רצחו את המלך וגירשו את המלכה ההרה לפוסידוניס, עיר הבירה של אטלנטיס, היכן שהיא ילדה את בנה גארת' סגול העיניים. תושבי אטלנטיס בעלי האמונות הטפלות קבעו שגארת' היה נחות מבחינה גנטית עקב כך וגירשו אותו לחוף נטוש הרחק מאטלנטיס. אולם, הוא הצליח לשרוד והתחבר לאקוומן, מלך אטלנטיס שגם הוא גורש מממלכתו. גארת' הפך לשותפו הצעיר ובן טיפוחיו של אקוומן, והוא נושא את אותם כוחות-על כמו מורהו הרוחני, כמו נשימה מתחת למים ותקשורת עם עולם החי שגדל מתחת לפני הים. הוא מחזיק בכוח על-אנושי ובמהירות גבוהה שמאפשרת לו לנוע במרחבי האוקיינוס העצומים בקלות יחסית, ובנוסף לעמוד בפני הלחצים הגדולים של מעמקי האוקיינוס. בתור טמפסט, הוא מחזיק ביכולות מיסטיות המאפשרות לו שליטה בטמפרטורת המים ובלחות שמסביבו, כמו גם הפקת פרצי אנרגיה רבי עוצמה מעיניו. כבנו המאומץ של נסיך אטלנטיס, גארת' נאלץ מדי פעם לרשת את מקומו של אקוומן בזמן היעדרו ולמלוך על הממלכה התת-ימית באחריות ותבונה רבה. בשנים האחרונות הוא תיפקד כשגריר אטלנטיס בעולם היבשה עד אשר נהרג באירועי "הלילה האפל ביותר" של שנת 2009 והוחזר לחיים כחבר בחיל הפקחים השחורים.

**ג'קסון הייד** הוא נער אפרו-אמריקני מסילבר סיטי, ניו מקסיקו שלמד מהוריו לפחד ממים מאז ילדותו. התברר שהוריו לא רצו שיתקרב לאזורי החוף כדי שהוא לא יאותר בידי הוריו האמיתיים, וגם משום שהפיזיולוגיה שלו משתנה כאשר הוא מתקרב למקורות מים. הוא שמר על סודו במשך שנים, שיקר לחברתו על כך שפחד מטביעה ושאינו יודע לשחות, וסוד הקעקועים המסתוריים שעל גופו נשמר ממנו מאז לידתו. באירועי "היום הבהיר ביותר", סוללת כוח לבנה נוחתת בסילבר סיטי וכשהיא מתחילה לדבר לגיבורים דדמן והנץ והיונה, הקעקועים שעל זרועו הימנית של ג'קסון מתחילים לזהור. הוא מגלה לראשונה את כוחותיו במהלך סופת גשמים ומתחיל לשלוט במי הגשמים, כשקעקועיו ועיניו זוהרים. בזמן זה מתגלה כי יש לו זימים וידי קורים, שמנטה שחורה הוא למעשה אביו האמיתי ושיש לו חיבור מסתורי למרה.

## הופעות בסדרות טלוויזיה

אקוואלד הוא מהדמויות הראשיות בסדרת האנימציה ליגת הצדק - הדור הבא, שם הוא מופיע כבן חסותו של אקוומן ועונה לשם קאלדור'אם.

עיבוד הלייב אקשן הראשון של אקוולאד - בדמותו של גארת' - היה בסדרת הטלוויזיה "טיטאנים" בגילומו של השחקן דרו ואן אקר.

## קישורים חיצוניים
* דף הדמות בפרויקט פאנדום של DC קומיקס

קטגוריה:גיבורי-על ב-DC קומיקס
ראבאג'ר

**ראבאג'ר** (באנגלית: **Ravager**) היא דמות בדיונית של גיבורת-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת *DC Comics Presents #26* מאוקטובר 1980 ונוצרה על ידי הכותב מארב וולפמן והמאייר ג'ורג' פרז.

ראבאג'ר הוא האלטר אגו אותו חלקו ארבע דמויות - גראנט וילסון, ביל וולש, וייד דפארג' ורוז וילסון-וורת'. ראבאג'ר הראשון היה גראנט וילסון, בנו של שכיר החרב סלייד וילסון, שידוע בכינוי דת'סטרוק. הוא מת בזמן שניסה להתנקש בחיי הטיטאנים הצעירים תחת חוזה שהוציא נגדם ארגון H.I.V.E. מאז, דת'סטרוק רואה בחברי הקבוצה אחראים למותו ונשבע לרדוף אחריהם. ראבאג'ר נוסף הופיע בסדרת החוברות של באטמן, מיד לאחר הצגתו של טים דרייק. בהופעתו הראשונה והאחרונה הוא הורג מספר אנשים, ביניהם שני שוטרי ממשטרת גות'אם סיטי, במטרה ללכוד את תשומת לבו של באטמן.

ראבאג'ר השלישי הוא ביל וולש, יריב לשעבר של דת'סטרוק אשר נטל את הזהות כדי למשוך את יריבו הוותיק לקרב. נודע כי לפני שנטל את זהות ראבאג'ר, וולש היה אחראי לחטיפת בנו של סלייד וילסון, ג'ריקו. כתוצאה מכך, גרונו של ג'ריקו שוסף והותיר אותו אילם. בתור ראבאג'ר, וולש מנסה להרוג את דת'סטרוק עם פצצה אך זה האחרון הורג אותו ומנטרל את הפצצה.

ראבאג'ר הרביעי הוא וייד דפארג', אחיו למחצה של סלייד וילסון. דפארג' היה רוצח שכיר בקנה מידה קטן אשר השתמש בזהות של ראבאג'ר כדרך התעמרות בדת'סטרוק. אולם, גורלו לא שפר עליו משום שדת'סטרוק תכנן סדרת אירועים לפיהם דפארג' ייהרג ורוז וילסון, בתו של סלייד, תהפוך לראבאג'ר החדשה. 

ראבאג'ר החמישית, רוז וילסון, הייתה בתו הבלתי חוקית של סלייד, והוא שוטף את מוחה ומפעיל עליה מניפולציות כדי שתהפוך לחניכתו. אולם, אחרי ציוות לנייטווינג בניסיון לגרום לחברה הסודית של נבלי-העל לעזוב את העיר בלודהייבן, היא מבינה כי דת'סטרוק אינו מעוניין בטובתה ועוזבת אותו. שנה לאחר אירועי המשבר האינסופי, היא מצטרפת לקבוצת הטיטאנים הצעירים. 

השחקנית סאמר גלאו גילמה גרסה חדשה של ראבאג'ר בעונתה השנייה של סדרת הלייב אקשן "החץ". גרסה זו היא איזבל רושב, אשת עסקים מיומנת ובעלת בריתו של סלייד וילסון.

## קישורים חיצוניים
* דף הדמות בפרויקט פאנדום של DC קומיקס

## הערות שוליים

קטגוריה:גיבורי-על ב-DC קומיקס
ביסט בוי

**ביסט בוי** (באנגלית: **Beast Boy**, "ילד החיה") הוא דמות משנה בדיונית של גיבור-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת *The Doom Patrol #99* מנובמבר 1965 ונוצרה על ידי הכותב ארנולד דרייק והמאייר בוב בראון.

ביסט בוי הוא האלטר אגו של גארפילד לוגאן, צעיר אשר חלה במחלה נדירה וכדי להצילו, הוריו הזריקו לו נסיוב ניסיוני. לנסיוב הייתה השפעה בלתי מתוכננת, שהפכה את עורו לצבע ירוק, את שיערו לירוק כהה, והעניקה לו את היכולת לשנות את צורתו לכל חיה שאשר יחפוץ. הוריו נהרגים בתאונת שיט, והוא נלקח תחת חסות אפוטרופוס בשם ניקולס גאלטרי. גאלטרי מתכנן להרוג את הנער כדי למנוע ממנו את ירושתו העתידית, אולם קבוצת "פטרול האבדון" מסכלת את ניסיונותיהם של האויבים הרבים אותם הוא שולח נגדו. חברי הקבוצה סטיב דייטון וריטה פאר מאמצים את הנער, והוא הופך לחבר מן המניין תחת השם "ביסט בוי". בהמשך הוא חובר לקבוצת "טיטאנים מערב" וגם לקבוצת "הטיטאנים הצעירים החדשים" אותה מקימה רייבן.

## קישורים חיצוניים

* 
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

קטגוריה:גיבורי-על ב-DC קומיקס
קטגוריה:יתומים בדיוניים
קטגוריה:מאומצים בדיוניים
רייבן (קומיקס)

**רייבן** (באנגלית: **Raven**) היא דמות בדיונית של גיבורת-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת *DC Comics Presents #26* מאוקטובר 1980 ונוצרה על ידי הכותב מארב וולפמן והמאייר ג'ורג' פרז.

רייבן היא האלטר אגו של רייצ'ל רות', אמפאתית המסוגלת לשגר את ישותה האסטראלית ולשלוט בה, ובכך לגרום לה להילחם בשבילה ולתפקד לה כעיניים רואות במקומות רחוקים. ניתן לחלק את חייה לשלוש תקופות חיים - בצעירותה, היא העבירה את חייה במקדש אזאראת' וייסדה את "הטיטאנים הצעירים החדשים". תקופת חייה השניים החלה כשהיא עטתה על עצמה את תכריכי העורב הלבן. תקופת החיים השלישית שלה היא העכשווית ביותר, שבה היא הופיעה בגרסה צעירה יותר.

בתקופת חייה הראשונים, רייבן הייתה בת התערובת של אם אנושית ואב שד מממד אחר בשם טרייגון. היא גדלה בממד חלופי בשם אזאראת' שבו תושביו דגלו בפציפיזם, ומנהיגם הרוחני לימד אותה לשלוט ברגשותיה, שהיו אפופים בכאב עקב מקורותיה, כדי להדחיק את כוחותיה הדמוניים. בעיקרון נוצר החשש, שאם רייבן תאפשר לעצמה להרגיש רגש חזק, היא תיהפך בסופו של דבר לשד כמו אביה ותאבד את אנושיותה. ביום הולדתה ה-16, רייבן למדה כי אביה מתכנן לפלוש לממד שלה, ונשבעה לעצור אותו בכל מחיר. בתחילה, רייבן ניסתה ליצור קשר עם חברי ליגת הצדק, אך הם סירבו בהצעתה של הקוסמת זטאנה, שחשה במורשתה הדמונית של רייבן. בייאושה, רייבן הקימה מחדש את הקבוצה כקבוצת "הטיטאנים הצעירים החדשים", שכללה את רובין, וונדר גירל, קיד פלאש, סטארפייר, סייבורג וביסט בוי. למשך כל זמן זה, רייבן נלחמה בהשפעתו המזיקה של אביה.

לאחר תקופת היעלמות ארוכה, רייבן חזרה כשהיא עוטה על עצמה תכריכי עורב לבן, המסמלים את שחרורה מעולו של אביה. היא מגלה כי ביכולתה לחוש ברגשותיהם של אחרים ולשלוט גם בהם. במשך מאורעות "ציד הטיטאנים", השתלטו על רייבן נשמות אפלות והיא הפכה לכפילתו של אביה. בניסיונה של אמה לטהר את רייבן, גופה של רייבן הושמד. בהמשך, האנרגיה האפלה ששכנה בנשמתה של רייבן אכלסה על-אנושית שלקחה על עצמה את זהות "רייבן האפלה" והחליטה לטמא אחרים בכוחו האפל של טרייגון. היא שתלה בסטארפייר את זרעו של טרייגון, שהתברר מאוחר יותר כאישיותה הטובה של רייבן. רייבן האפלה לחמה בסטארפייר כדי להשמיד את גרסתה הטובה, אך הטיטאנים סיכלו את תוכניתה והשמידו אותה. התברר בהמשך כי נטיעת אישיותה הטובה של רייבן בסטארפייר הייתה חלק מתוכניתה לפטור אותה מנשמתה הדמונית אחת ולתמיד.

נשמתה של רייבן רעמה על פני כדור הארץ עד אשר התגלגלה לתוך גופתה של צעירה בידי כנסיית הדמים. חברי הטיטאנים גילו כי כנסיית הדמים היא קבוצת מאמינים של השד טרייגון, וכי שילוב כוחותיהם של רייבן ושל הנבל בראדר בלוד יוביל לארמגדון. הקבוצה הפריעה למהלך החתונה ביניהם, ורייבן הצטרפה מחדש אל חברי קבוצתה, כשהיא נושאת את שם אמה רייצ'ל רות' לזכרה.

## קישורים חיצוניים

* 
* דף הדמות באתר הרשמי של DC קומיקס
* [דף הדמות](http://dc.wikia.com/wiki/Rachel_Roth_(New_Earth)) בפרויקט פאנדום של DC קומיקס

קטגוריה:גיבורי-על ב-DC קומיקס
Highway Star

**Highway Star** הוא אחד משיריה המפורסמים ביותר של להקת הרוק הבריטית דיפ פרפל שיצא לאור במרץ 1972. השיר ידוע בעיקר בזכות סולו הגיטרה הארוך שלו ומילותיו הביזריות, וכן בסולו עוגב המבוצע בהשראת המלחין הנודע יוהאן סבסטיאן באך.

## היסטוריה
הלחנת השיר וכתיבת המילים נוצרו בעת שחברי הלהקה נסעו באוטובוס בדרכם לפורטסמות', כאשר עיתונאי ניגש אליהם והתעניין כיצד הם כותבים שירים. לצורך הדגמה, תפס ריצ'י בלקמור את הגיטרה והחל לנגן ריף רנדומלי סביב התו "סול" שוב ושוב, ואילו איאן גילן ניסה לאלתר מילים. התוצאה של האלתור הספונטני מצאה חן בעיניהם, ועוד באותו הלילה ביצעה הלהקה את השיר מעל במה. השיר הוקלט במרץ, והופיע לראשונה כשיר הפותח את האלבום Machine Head, ומבוצע מאז באופן קבוע בהופעותיה החיות. 

השיר הוקלט לראשונה בביצוע חי בהופעה בגרמניה ונכלל באלבום ההופעה החיה History, Hits & Highlights '68–'76 שיצא לאור ב-2009. הגרסה הידועה ביותר לשיר שבוצע על במה היא בהופעתה של הלהקה ביפן ב-1972 שנכלל באלבומם המפורסם Made in Japan.

## מבנה השיר
השיר נפתח ב-35 השניות הראשונות בנגינה לסירוגין של גיטרה וגיטרה בס, שלאחריו נפתח הריף של השיר. לאחר ששתי פסקאות השיר מושרים על ידי איאן גילן, פותח ג'ון לורד בסולו עוגב המושפע מלחניו הקלאסיים של המלחין יוהאן סבסטיאן באך. מיד לאחר שגילן מסיים פסקת שירה נוספת, פוצח ריצ'י בלקמור בסולו הגיטרה המפורסם שלו שנמשך לאורך של דקה ועשרים שניות. הסולו נחשב אחד מהידועים ביותר של להקת "דיפ פרפל". מגזין "Guitar World" דירג את הסולו במקום ה-15 ברשימת "100 הסולואים הטובים בכל הזמנים".

## גרסאות כיסוי
במשך השנים, זכה השיר למספר רב של גרסאות כיסוי שבוצעו על ידי אמנים רבים ברחבי העולם, ביניהם: פיית' נו מור, אלטר ברידג', דרים ת'יאטר, Do As Infinity ועוד רבים. בנוסף לזאת, מופיע השיר בסדרות טלוויזיה וסרטים רבים.

## כרונולוגיית הרצועות באלבום

## קישורים חיצוניים

## הערות שוליים

קטגוריה:שירי דיפ פרפל
קטגוריה:שירים באנגלית
קטגוריה:שירים על מכוניות
מחנה המעצר בון לה רולנד

**מחנה בון לה רולנד** (בצרפתית: **Beaune-la-Rolande**) היה מחנה ריכוז ומחנה מעצר בצרפת בתקופת השואה. המחנה, שפעל בשנים 1940–1943, שכן בעיירה בון-לה-רולנד  במחוז לוארה, 100 ק"מ דרומית לפריס. הוא היה אחד ממספר מחנות מעצר בהם ריכזה המשטרה הצרפתית יהודים מהגרים שהיו חסרי אזרחות צרפתית, לקראת שילוחם למחנות ההשמדה.

## היסטוריה של המחנה
המחנה כלל 15 צריפים שנבנו על מגרש הספורט בעיירה ונשמרו על ידי גדר תיל ומגדלי שמירה. הוא הוקם בשנת 1939 על מנת לכלוא שבויי מלחמה גרמנים בעת מלחמת העולם השנייה, אך הוא שימש למעשה את הגרמנים, החל מיוני 1940, לכליאת שבויי מלחמה צרפתים לפני שליחתם לגרמניה. הגרמנים שלטו במחנה בעזרת כוחות העזר הצרפתיים, והם השתכנו במבנים של בית הספר הסמוך.

בחודש מאי 1941,נכלאו במחנה יותר מ -2,000 יהודים, גברים זרים (חסרי אזרחות צרפתית) בעיקר מפולין ורומניה. בתחילה התאפשרו ביקורים במקום וכשהצפיפות גברה, הותר לחלק מהאסירים להשתכן בבתי העיירה או בחוות הסמוכות, כשהיה עליהם לדווח על נוכחותם כל בוקר במחנה כאסירים במקום. שמאל|ממוזער|260px|אחד הצריפים במחנה, 1941
שמאל|ממוזער|מפת מחנות ריכוז והשמדה בשואהבחודשי יולי ואוגוסט 1942, לאחר מצוד וול דהיב בו נאספו רבים מיהודי פריס, נשלחו אל המחנה יותר מ -3,000 יהודים, בעיקר משפחות שכללו גברים, נשים וילדים, והם חיו שם בתנאים קשים מאוד. אחת הסצנות הכאובות שהתרחשו במחנה, היה הרגע בו אמהות הופרדו בכוח מילדיהן שיועדו לגירוש לפניהן, בתחילת אוגוסט 1942. רובם (2,773 נפש) נשלחו לאחר זמן קצר למחנה ההשמדה אושוויץ בפולין (בתאריכים 28 ביוני, 5 ו-7 באוגוסט ו-23 בספטמבר 1942). במרץ 1943, יותר מ-1,200 עצירים יהודים הגיעו לבון לה-רולנד מדראנסי ונשלחו זמן קצר לאחר מכן אל מותם במחנות ההשמדה, כשהם בטוחים שהיעד של השילוחים הוא גרמניה. בסך הכל נכלאו במחנה כ-18,000 יהודים.

המחנה נסגר ב-4 באוגוסט 1943 על ידי אלויס ברונר, שנשלח לצרפת בידי אדולף אייכמן על מנת לסייע בגירוש היהודים. 

## לאחר המלחמה
עם התקדמות כוחות בעלות הברית, שוכנו בו הולנדים לפני שהוחזרו לארצם. לאחר הרס המחנה בשנת 1947, הוקם במקום בית ספר לעקרות בית, ולאחר מכן בית ספר חקלאי שעדיין פועל במקום.

לוח הנצחה הוצב בחזית תחנת הרכבת הישנה בעיירה. בשנת 1965 הוקם במקום שבו שכן המחנה מונומנט זיכרון, שבא להנציח את גירוש המשפחות היהודיות. החליפה אותו "אנדרטת ההזדקנות" שנחנכה במאי 1989, ובה חקוקים שמותיהם של חלק מהאנשים והמשפחות שנכלאו במחנה. בכל שנה מתקיים במקום טקס אזכרה, הנערך על ידי ארגונים יהודים-צרפתיים בשיתוף עיריית בון-לה-רולנד.

המחנה מתואר בסרט הקולנוע "נקודת איסוף", אליו נשלחים גיבורי הסרט לאחר מצוד ול ד'איב.

## לקריאה נוספת
* סרז' שלמה רוטגולד (עורך), **אדז'יה יקירתי, ילדים יקרים**, מצרפתית עדה פלדור, הוצאת יד ושם, 2008 (חליפת מכתבים של אבי המשפחה ממחנה בון-לה-רולנד. קטעים מהספר).

## קישורים חיצוניים

בון לה רולנד
קטגוריה:סאנטר-עמק הלואר
פנחס בן-פורת

**פנחס (פיניה) בן פורת** (10 באוקטובר 1914 – 27 ביולי 1955) היה מראשוני הטייסים בפלמ"ח ובחיל האוויר הישראלי.

נולד ב-1914 בקריבה אוזרו שבאוקראינה, וב-1921 ובעלייה השלישית עלה ארצה עם הוריו. דרך הנוער העובד בירושלים הגיע לכפר הנוער בן שמן ומשם לקיבוץ נען. הוא הצטרף להגנה ועסק בהעברות נשק במחתרת.

בשלהי 1940 הצטרף לקורס טיס בחברת אווירון וצבר שעות טיס רבות. בשנת 1942 הצטרף לפלמ"ח ושירת בגדוד הרביעי בפלוגה ז'. בשנים 1945–1947 שירת במחלקת הטיס של הפלמ"ח מ-17 ביולי 1946 - 4 באוגוסט 1947 עבר באנגליה קורס למדריכי טיסה וחזר עם רישיון לעוזר מדריך טיסה, רישיון לטייס מסחרי ורישיון לניווטים. במלחמת העצמאות צורף לשירות האוויר.

ב-17 בדצמבר 1947 התקיפו כ-200 ערבים את נבטים שבצפון הנגב. אש נפתחה לעבר כמה מחברי המושב שיצאו עם שחר להניע את משאבת המים ושניים מהם נפצעו.

בשעה 08.00 המריא בן פורת משדה דב במטוס קל RWD-13 עם רופא מהשירות הרפואי ונחת ליד בית אשל. לקצין בריטי שהיה במקום אמר כי הוא שליח של חברת אווירון וכי מגן דוד אדום שלח את הרופא לבית אשל. הקצין האמין לו, נסע לנבטים וחזר לבית אשל בהודיעו כי כ-200 ערבים מתקיפים את נבטים וכי הוא נוסע לבאר שבע להזעיק עזרה. למרות החשש להסתבכות עם הבריטים החליט בן פורת על דעת עצמו לטוס לנבטים כדי להציל את הנקודה.

אלי אביבי, מפקד מחלקת הפלמ"ח בבית אשל, התנדב לשמש כמקלען. הוא נקשר לכיסא, שתי הדלתות הצדדיות הוסרו וחברי המקום ציידו אותו ברימוני יד. בן פורת המריא מבית אשל לנבטים, הנמיך מעל הנקודה והמקלען פתח באש וזריקת רימונים על התוקפים שנסוגו במהירות. הוא נחת בנבטים, השאיר את המקלען וחזר לשדה דב עם הפצוע. בכך ביצע את התקיפה והפינוי בהיטס בפעם הראשונה במלחמת העצמאות. לאחר שקבל בן-גוריון דיווח אישי מבן פורת על פעולתו כתב ביומנו: "הדבר הגיע לערבים בירושלים ועשה רושם כביר".

בן פורת עבר עם השירות האווירי לחיל האוויר הישראלי. מונה למפקד טייסת 69 של מטוסי B-17. ב-1951 השתחרר מצה"ל ועבר לשרת כטייס בחברת אל על.

הוא התקדם באל על ועמד להתמנות לקברניט אך לא זכה לכך. ב-27 ביולי 1955 ביצע טיסת הסמכה במטוס לוקהיד קונסטליישן שלאחריה היה אמור לקבל הסמכה לקברניט. המטוס הופל על ידי מטוסים בולגרים בשמי בולגריה. בן פורת ו-57 נוסעים ואנשי צוות, נספו. בן פורת נקבר בקבר האחים בבית העלמין קריית שאול ביחד עם שאר ההרוגים בתאונה.

## לקריאה נוספת
***[[אורי מילשטיין]]: [[תולדות מלחמת העצמאות (ספר)|תולדות מלחמת העצמאות]]**, הוצאת זמורה ביתן, כרך ב', 1989, עמ' 235.

## קישורים חיצוניים

* 
* תקיפה אווירית ראשונה של כוח עברי באתר "פרדייב"
* נתיב לנשר בשמיים-מחלקת הטיס של הפלמ"ח
* 

## הערות שוליים

קטגוריה:חיילי חיל האוויר במלחמת העצמאות
קטגוריה:לוחמי הפלמ"ח
קטגוריה:טייסי אל על
קטגוריה:טייסי חיל האוויר הישראלי
קטגוריה:חברי מחלקת הטיס של הפלמ"ח
קטגוריה:נען: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1914
קטגוריה:ישראלים שנפטרו ב-1955
משפט רליך-קונדרשוב

באנליזה פונקציונלית, **משפט רליך-קונדרשוב** הוא משפט לגבי שיכון קומפקטי (כלומר, שיכון רציף שהוא גם אופרטור קומפקטי) בין שני מרחבי סובולב. המשפט קרוי על שם המתמטיקאי הגרמני-אוסטרי פרנץ רליך והמתמטיקאי הרוסי ולדימיר קונדרשוב.

## ניסוח המשפט

תהי \Omega \subset \mathbb{R}^n קבוצה פתוחה, חסומה וליפשיצית ויהי 1\le p.

נגדיר p^{*} = \frac{n p}{n - p}.

אזי מרחב הסובולב W^{1,p}(\Omega) ניתן לשיכון רציף במרחב ה-Lp  L^{P^*}(\Omega) ולשיכון קומפקטי במרחב  L^q(\Omega) לכל 1\le q\le p^*.

כלומר, W^{1,p}(\Omega)\hookrightarrow L^{p^*}(\Omega) וגם 1 \leq q .

## תוצאות

היות ששיכון הוא קומפקטי אם ורק אם אופרטור השיכון (הזהות) הוא אופרטור קומפקטי, נובע ממשפט רליך-קונדרשוב שלכל סדרה חסומה במידה שווה במרחב W^{1,p}(\Omega) קיימת תת-סדרה המתכנסת במרחב L^q(\Omega). המסקנה הזאת ידועה כ**משפט הבחירה של רליך-קונדרשוב**.

משפט רליך-קונדרכוב שימושי להוכחת אי-שוויון פואנקרה לפיו לכל u\in W^{1,p}(\Omega) (כאשר \Omega עומד בתנאי משפט רליך-קונדרכוב) מקיים:

\| u - u_{\Omega} \|_{L^{p} (\Omega)} \leq C \| \nabla u \|_{L^{p} (\Omega)}

כאשר הקבוע *C* תלוי רק בערך *p* ובתכונות הגאומטריות של \Omega וכן


:u_{\Omega} \overset{\mbox{def}}{=} \frac{1}{\mathrm{vol} (\Omega)} \int_{\Omega} u(x) \, \mathrm{d} x


הוא הערך הממוצע של *u* בתחום \Omega.

## הערות שוליים

רליך-קונדרכוב
מפעל הטרקטורים (וולגוגרד)

**מפעל הטרקטורים של העיר וולגוגרד** (ברוסית: **Волгоградский тракторный завод**) הוא מפעל לייצור טרקטורים שנבנה בעיר וולגוגרד בשנת 1930. במהלך קרב סטלינגרד שטח המפעל היה במרכז הלחימה. בשנת 2006 המפעל שולב בתשלובת "מפעלי הטרקטורים" שמרכזה בעיר צ'בוקסרי.

## היסטוריה
החלטה על הקמת המפעל התקבלה בשנת 1926 והוא היה בין פרויקטי הדגל של החומש הראשון. האתר שנבחר להקמת המפעל היה ממוקם 14 ק"מ מהעיר והקמתו החלה ב-26 ביולי 1926. התכנון בוצע על ידי חברה אמריקאית ומומחים מחוץ לברית המועצות השתתפו באופן פעיל בהקמת המפעל החדש. בעת הקמתו, נקרא המפעל "מפעל טרקטורים של סטלינגרד על שם דזרז'ינסקי", על שמו של המהפכן הסובייטי פליקס דזרז'ינסקי אשר נפטר באותה שנה, ושם זה נותר על כנו עד לשנת 1961. ב-17 ביוני 1930 החל לעבוד פס ייצור ראשי ומשערי המפעל יצא הטרקטור הראשון בעל הספק של 30 כוח סוס. ב-20 באפריל 1932 המפעל הגיע ליכולת התכנונית - 144 טרקטורים ביום.

לקראת יוני 1940 המפעל כבר ייצר 232,700 טרקטורים - מעל לחצי מכל הטרקטורים שנבנו בברית המועצות.

עוד לפני תחילת מלחמת העולם השנייה המפעל התחיל לייצר טנקי T-34. במהלך אוגוסט 1942 החלו קרבות בשטח המפעל, כאשר להגנת המפעל נוצלו טנקים שנבנו אך טרם הועברו לידי הצבא. פסי ייצור הופסקו ב-13 בספטמבר 1942 כאשר הקרבות באתר היו בעיצומן. מייד לאחר נסיגת הנאצים החל שיקום המפעל וכבר ביוני 1943 המפעל העביר לצבא משלוח ראשון של טנקים משופצים.

לאחר סיום הקרבות ונסיגה הצבא הגרמנית המפעל שוקם ולאחר המלחמה חזר לייצור טרקטורים לחקלאות. בסך הכול במהלך פעילותו המפעל ייצר מעל למיליון טרקטורים לחקלאות שבחלקו סופקו למדינות שונות.

בשנת 1963 הסתיימה הרחבת המפעל והוא עבר לייצור טרקטורים מדגם DТ-75. דגם זה עבר שינויים רבים ונמצא בבסיס התכנון של הדגם שמיוצר גם כיום. בשנת 1994 המפעל עבר לייצור סדרה חדשה של טרקטורים בעלי הספק של עד 150 כוח סוס.

במקביל לייצור טרקטורים, עסק המפעל בייצור תוצרת צבאית. בשנות ה-30 של המאה ה-20 נבנו בו טנקים מדגם T-26, ובשנות ה-60 החל ייצור טנקים מדגם PT-76. בנוסף לכך המפעל התמחה בייצור משוריינים ומשחיתי טנקים לחיל הנחתים הסובייטי והרוסי.

בשנת 2002 אורגן המפעל מחדש תוך חלוקתו למספר יחידות עצמאיות. בשנת 2005 הוכרז על הליך פירוק של המפעל והוא הועבר לידי תשלובת בה מאוחדים מספר מפעלים רוסים בתחום.

### עיטורים
בתקופה הסובייטית הוענקו למפעל: עיטור לנין (פעמיים), עיטור הדגל האדום של העמל ועיטור המלחמה הפטריוטית הגדולה.
מרכז|ממוזער|600px|שערי המפעל

## קישורים חיצוניים

* 

קטגוריה:וולגוגרד: מבנים
קטגוריה:חברות רוסיות
קטגוריה:תעשיית נשק בברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
משפט קושי (תורת הטורים)

**משפט קושי לטורים** קובע שמכפלה של טורים מתכנסים בהחלט, כאשר מפרשים אותה כטור, מתכנסת בהחלט אף היא, וסכומה הוא מכפלת הסכומים של הטורים.

## ניסוח פורמלי
יהיו \sum_{n=0}^\infty a_n ו-\sum_{n=0}^\infty b_n טורים מתכנסים בהחלט ל-A ול-B בהתאמה, אפוא הטור \sum_{i,j \in \mathbb N} a_ib_j מתכנס אף הוא בהחלט וסכומו הוא AB. אלא שטור הוא סכום של סדרה, וכדי שלסכום המכפלות תהיה משמעות של טור, יש לסדר את הרכיבים a_ib_j בסדר כלשהו, למשל כך שהרכיבים עם i+j קטן יותר מופיעים מוקדם יותר.

### משפט מרטן

משפט קושי עוסק בטור המכפלה ללא סדר מוגדר על האיברים. הוא קרוב ברוחו ל**משפט מרטן**, העוסק באותו טור עם סדר האיברים הטבעי, כדלקמן. יהיו \sum_{n=0}^\infty a_n ו-\sum_{n=0}^\infty b_n טורים מתכנסים, שאחד מהם מתכנס בהחלט. אז הטור שמוגדר \sum_{n=0}^{\infty} (\sum_{i=0}^{n}a_ib_{n-i}) מתכנס אף הוא בהחלט וסכומו הוא AB.

הקשר בין שני הטורים הוא שהטור המתואר במשפט מרטן מתקבל מהטור המתואר במשפט קושי באמצעות הכנסת סוגריים לסידור נתון של הטור. בדרך כלל הכנסת סוגריים לטור ניתנת ללא שינוי הסכום, אם מספר האיברים בכל סוגריים חסום והאיבר הכללי שואף לאפס או אם כל האיברים בכל סוגריים שווי-סימן. משפט מרטן קובע שהכנסת סוגריים לטור המתואר במשפט קושי מותרת בהינתן הסדר המתואר ללא התנאים הללו.

## הוכחה של משפט קושי
כדי להוכיח שהטור \sum_{i,j \in \mathbb N} a_ib_j מתכנס בהחלט נבחר סידור כלשהו של טור הערכים המוחלטים \sum_{i,j \in \mathbb N} \left| a_ib_j \right| (כדוגמת הקונבולוציה שהוזכרה לעיל); כעת מכיוון שכל האיברים של טור הערכים המוחלטים אי-שליליים, הרי שסדרת הסכומים החלקיים עולה, ולפיכך מספיק להראות שהיא חסומה כדי להסיק שהיא מתכנסת. נניח כי נתון סכום חלקי כלשהו, אפשר לחסום כל סכום חלקי של טור המכפלה באמצעות מכפלת הסכומים החלקיים (\sum_{i=0}^n \left| a_i \right|) (\sum_{j=0}^n \left |b_j \right|), כאשר n הוא אינדקס מקסימלי בין כל איבר בסכום החלקי הנתון של המכפלה. ביטוי זה חוסם את הסכום החלקי מכיוון שכל הקומבינציות של המכפלות האפשריות מופיעות בו, והוא כמובן חסום על ידי המכפלה \left( \sum_{n=0}^\infty \left| a_n \right| \right) \left( \sum_{n=0}^\infty \left| b_n \right| \right). מכאן שהטור \sum_{i,j \in \mathbb N} a_ib_j מתכנס בהחלט ובפרט מתכנס, כלומר סדרת הסכומים החלקיים שלו (בסידור כלשהו) היא סדרה מתכנסת.

מהעובדה שמדובר בסדרה מתכנסת נובע שכל תת-סדרה שלה מתכנסת לאותו גבול, ולכן מספיק למצוא תת-סדרה כלשהי שמתכנסת ל-AB. אם מתבוננים בסידור של איברי המכפלה מהצורה הבאה: a_0b_0+(a_0b_1+a_1b_1+a_1b_0)+(a_0b_2+a_1b_2+a_2b_2+a_2b_1+a_2b_0)+..., ולוקחים תת-סדרה מהצורה \sum_{i=0}^n b_i \sum_{j=0}^n a_j, ניתן להסיק שהגבול ב-n ששואף לאינסוף הוא AB.

קטגוריה:משפטים באנליזה
קטגוריה:תורת הטורים
קטגוריה:אוגוסטן לואי קושי
תיכון לילה

**תיכון לילה** (באנגלית: **Night School**) היא סדרת ספרי מתח לבני נוער שנכתבה על ידי הסופרת הבריטית סי ג'יי דוהרטי. הסדרה כוללת שבעה ספרים. הספר הראשון מתוך סדרת ההמשך, המתקיימת באותו יקום, פורסם בשנת 2022.

## תקציר העלילה
הסדרה עוסקת בהתאקלמותה של הנערה אלי שרידן בפנימייה אליה הגיעה. אלי היא תלמידה בינונית ומרדנית בת 16, שנעצרה 3 פעמים על ידי המשטרה, ולאחר מכן נשלחה על ידי הוריה לפנימייה "אקדמיית קימריה", שנחשבת יוקרתית ומפוארת. בפנימייה היא פוגשת בני נוער נוספים: קרטר המתבודד והמסתורי, סילבן הצרפתי והמקסים, קייטי גילמור המתנשאת והקנאית, וג'ו התוססת והמתוסבכת.

אלי חושפת לאורך הסדרה סודות על המשפחה שלה ועל זהותה. במקביל, לאחר נשף חשוב שהתרחש בפנימייה, מגלה אלי סודות על הפנימייה, ועל המלחמה המסוכנת בה היא נמצאת. כך למשל, היא מנסה לברר על "כיתת הלילה" הסודית שאסור להזכיר את שמה, והאופן בו אחיה שברח קשור לכך; על איש מסתורי שגרם לשריפה בנשף הקיץ; ועל הארגון הענק הקשור לפנימייה והשפעתו על העולם. אלי מגלה בהדרגה על הסכנות בחייה, ומעורבת באירועי פשע, רומנטיקה, דרמה ורצח.

אלי יוצאת במהלך חמשת הספרים למסע עם החברים שלה, במקביל היא עוברת תהליכים של התבגרות אישית וחברתית, מחילה וסליחה, חרטה על טעויות עבר, ובחירה רומנטית.

## שמות הספרים בסדרה
* **"תיכון לילה"** (שיצא בארץ על ידי ספרי עליית הגג בינואר 2012)
* **"תיכון לילה 2: שקר שחור שקר לבן"** (מרץ 2013, "Night School: Legacy")
* **"תיכון לילה 3: רסיסים"** (מאי 2014, "Night School: Fracture")
* **"תיכון לילה 4: המאבק"** (פברואר 2015, "Night School: Resistance")
* **"תיכון לילה 5: סופמשחק"** (יוני 2015, "Night School: Endgame")

הספר (שהוא גם ספר הביכורים של דוהרטי) זכה לפופולריות רבה ברחבי העולם ולביקורות חיוביות, ותורגם ל-21 שפות, בהן עברית.

במאי 2014, צוין הספר הרביעי במקום הראשון בעיתון "ידיעות אחרונות" ברשימת הספרים הנמכרים ביותר בישראל.

בדצמבר 2015, הספר החמישי זכה למקום ראשון ברשימת רבי המכר בישראל לנוער.

### מספר 10
בנובמבר 2020 יצא הספר הראשון מסדרת ההמשך, "תיכון לילה 6: מספר 10". הספר יצא בישראל במרץ 2022.  

**שם-קוד גחלילית**

במרץ 2023 יצא הספר השני מתוך סדרת ההמשך, ״תיכון לילה 7: שם-קוד גחלילית הספר נכתב במיוחד עבור הקוראים הישראלים, בשיתוף עם ידיעות ספרים ולא ראה אור בשפות אחרות.

## סדרת אינטרנט
ב-12 בדצמבר 2014, הועלה לאתר יוטיוב הפרק הראשון של סדרת האינטרנט המבוססת על הספר. היא נכתבה על ידי דוהרטי, בוימה על ידי ג'ק ג'וורס, ופרקיה צולמו בקולג' "בריקסון פרט הייטס". הסדרה מתארת גם מחשבות של הדמויות ועולמן האישי, שאינם כתובים בספר.

את אלי מגלמת ג'סיקה סרג'נט; היא זכתה בפרס "השחקנית האהובה ביותר של השבוע" באתר Indie Series Network's Web Series of the Week, בו גם זכתה הסדרה ל"סדרה האהובה ביותר של השבוע" פעמיים ברצף. סדרה זו כללה שישה פרקים ונחלה הצלחה עם חצי מיליון צפיות. היא גם זכתה בפרס הזהב ל"תסריט הטוב יותר של 2016" בטקס DC Web Fest.

זו סדרת האינטרנט הראשונה לבני נוער המבוססת על ספר, מחוץ לארצות הברית. שאר השחקנים בסדרה הם קמפבל צ'אליס (קרטר ווסט), לואיס קלארק-קלייר (סילבן קאסל), דני כרמל (נתניאל סנט ג'ון), טום בלוואנט (גייב פורת'אס), ג'ודי הירסט (ג'ו ארינגפורד) וגרייס פרי (קייטי גילמור).

## קישורים חיצוניים

קטגוריה:ספרי ילדים ונוער
פרוקופטודון

**פרוקופטודון** (שם מדעי: *Procoptodon*) הוא סוג נכחד של קנגורו מתת-משפחת קנגורי ענק ששגשג בתקופת הפליסטוקן.

## מאפיינים
יצור זה היה הגדול שבמיני הקנגורו מעולם.

קנגורו זה אכל עלים מצמרות העצים של יערות אוסטרליה והיה קצר-פנים שעיניו הופנו קדימה והוא הגיע לגובה שני מטרים ולמשקל 230 ק"ג. בידיו היו שתי אצבעות ארוכות עם טפרים גדולים בכל יד שאולי עזרו לו לתפוס את הענפים הגבוהים ולקרבם לפיו. היו לו אצבעות דמויי-פרסות והוא רץ מהר כדי להתגונן ויכול גם לקפוץ ולבעוט באויביו בעיטה חזקה לא פחות מהקנגורו המודרני.

הפרוקופטודון שימש טרף לאריה הכיס, לטאת המגלניה הענקית, לנחש וונאמבי ולתניני ענק האוסטרליים מקוסוכיניים.

הוא היה חלק ממגאפאונה אוסטרלית קדומה שכללה את טפיר הכיס, עופות ענק ממשפחת הדרומורניטיים, הצב מיאולניה ועוד זוחלי ענק ובעיקר קרוביו של הוומבאט - הדיפרוטודוניים העצומים שהגיעו לגודל של קרנף.

חיות אלו נכחדו עם הגיעו של האדם לאוסטרליה, מסיבות שונות. הן מאחר שניצודו, והן מאחר שסביבת המחיה שלהם שונתה בהדרגה באופן שלא אפשר את קיומם. גם שינוי האקלים בתקופת הקרח יכול היה לגרום להיעלמות היערות ולהכחידם.

הוא תואר על ידי החוקר ריצ'רד אוון ב-1873.

## בתרבות
הופיע בסדרה "מפלצות חוזרות לתחייה" ובמשחק "עולם היורה: המשחק".

## קישורים חיצוניים

ימין|ממוזער|שחזור

קטגוריה:בעלי חיים שתוארו ב-1873
קטגוריה:קנגוריים
קטגוריה:מגה-פאונה של הפלייסטוקן באוסטרליה
קטגוריה:קנגוראים פרהיסטוריים
קטגוריה:יונקי כיס שחיו בפלייסטוקן
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1873
רודריגו ליאאו

**רודריגו ליאאו** (בפורטוגזית: **Rodrigo Leão**; נולד ב-1964 בליסבון), הוא מוזיקאי ומלחין פורטוגזי. 

בשנת 1982 החל לנגן בלהקה בשם Sétima Legião, ואחר כך בשנת 1985 הצטרף כנגן קלידים ללהקת מדרדאוש, אחת מהלהקות המצליחות בפורטוגל, אשר זכתה גם להכרה עולמית. בשנת 1993 הוציא את אלבום הסולו הראשון שלו, Ave Mundi Luminar ושנה לאחר מכן פרש ממדרדאוש כדי להתמקד בקריירת הסולו.

## דיסקוגרפיה

* Ave Mundi Luminar, 1993
* Mysterium (EP), 1995
* Theatrum, 1996
* Alma mater, 2000
* Pasión (live), 2003
* Cinema, 2004
* O Mundo (1993-2006) (Compilation), 2006
* Portugal, Um Retrato Social (Original Sound Track), 2007
* A Mãe, 2009
* A Montanha Mágica, 2011
* Songs (2004-2012), 2012


## קישורים חיצוניים

* 

קטגוריה:מוזיקה פורטוגזית
קטגוריה:פורטוגזים שנולדו ב-1964
דימטריס חריסטופי

**דימיטריס חריסטופי** (ביוונית: **Δημήτρης Χριστοφή**; נולד ב-28 בספטמבר 1988 בסוטירה שבקפריסין) הוא כדורגלן עבר קפריסאי ששיחק בעמדת הקשר ההתקפי והחלוץ.

חריסטופי התחיל את הקריירה שלו בקבוצת אוניסילוס סוטיראס. בקיץ 2007 עבר לאנוסיס נאון פראלימני. בקיץ 2008 עבר לאומוניה ניקוסיה, ששילמה עבורו מיליון אירו (שיא בליגה הקפריסאית), וחתם על חוזה לארבע שנים תמורת שכר של 150,000 אירו.

ביוני 2013 חתם בפ.צ. סיון מליגת העל השווייצרית.

באוגוסט 2015 חזר לאומוניה ניקוסיה. בינואר 2020 חתם באנורתוסיס פמגוסטה.

## תארים
אומוניה ניקוסיה
*אליפות קפריסין: 2010
*הגביע הקפריסאי: 2011, 2012
*הסופר קאפ הקפריסאי: 2010, 2012

;פ.צ. סיון
* הגביע השווייצרי: 2015

;אנורתוסיס פמגוסטה
* הגביע הקפריסאי: 2021

## קישורים חיצוניים

## הערות שוליים

קטגוריה:כדורגלנים קפריסאים
קטגוריה:חלוצי כדורגל קפריסאים
קטגוריה:קשרי כדורגל קפריסאים
קטגוריה:כדורגלני אנוסיס נאון פאראלימני
קטגוריה:כדורגלני אומוניה ניקוסיה
קטגוריה:כדורגלני פ.צ. סיון
קטגוריה:כדורגלני אנורתוסיס פמגוסטה
קטגוריה:כדורגלני אתניקוס אחנס
קטגוריה:כדורגלני נבחרת קפריסין
קטגוריה:ילידי 1988
אייר אסיה יפן

**אייר אסיה יפן** (ביפנית: **エアアジア・ジャパン**, באנגלית: **AirAsia Japan**) היא חברה לטיסות חסך יפנית שבסיסה נמצא בנמל התעופה הבינלאומי של נגויה.

## תולדות החברה
החברה המקורית בשם "אייר אסיה יפן" הוקמה בשנת 2012 כמיזם משותף לאול ניפון איירווייז (ANA) שהחזיקה ב-67% ממניות החברה ולחברה המלזית אייר אסיה שהחזיקה ב-33% הנותרים. אייר אסיה יפן היא החברה הבת החמישית של אייר אסיה, והתשיעית של ANA.

ביוני 2013 החליטה אייר אסיה לצאת מהשותפות בחברה, ולכן הודיעה החברה על מיתוג מחדש בשם ונילה אייר.

בשנת 2014 החליטה אייר אסיה על כניסה מחודשת לשוק היפני בעזרת השקעה של מספר חברות מקומיות. רישיון ההפעלה של החברה התקבל בסוף שנת 2015 והחברה החלה לפעול לבסוף בשנת 2017.

## צי המטוסים
צי המטוסים של החברה נכון לינואר 2019:

## קישורים חיצוניים

*  מדיה וקבצים בנושא אייר אסיה יפן באתר Airliners.net

## הערות שוליים

קטגוריה:חברות תעופה יפניות
קטגוריה:חברות לטיסות חסך
יפן
Killing Floor

**Killing Floor** הוא משחק יריות והישרדות מגוף-ראשון שפותח והופץ על ידי Tripwire Interactive. המשחק מבוסס על מוד ל-Unreal Tournament 2004 ששוחרר ב-2005 ופותח על ידי Shatterline Productions. המשחק שוחרר ב-14 ביוני 2009 עבור Microsoft Windows וב-5 במאי 2010 עבור OS X. גרסת הלינוקס של המשחק שוחררה בסטים בנובמבר 2012.

## משחקיות
Killing Floor הוא משחק יריות בגוף ראשון, המאפשר לכל שחקן לעבור דרך סביבת ה-3D. המשחקיות מורכבת רק מסוג אחד, שבו השחקן נלחם בגלים של דגימות הנראות כמו זומבים, עם כל גל של זומבים, הגל נהיה קשה וקשה יותר, עד שנגמר במאבק נגד "הבוס", המכונה בשם "הפטריארך". השחקנים מרוויחים כסף עבור כל הריגה במשחק. בין כל גל, השחקנים יפגשו סוחר נשק ושם יוכלו למכור ולקנות שריונים, וכלי נשק נוספים, החל מקטאנה, מטעני צינורים, להביורים, רובי ציד וכן הלאה. את הנשקים אפשר למצוא באופן אקראי על פני השלב. השחקנים מעודדים אחד את השני לעבוד ביחד, הם יכולים לסחור פריטים וכסף ואפשרות הריפוי יעילה יותר על שחקנים אחרים מאשר על עצמך.

## דרישות מערכת
250px|ימין|ממוזער|השחקן נלחם בזומבים

## ציונים

## ראו גם
*Left 4 Dead
*Left 4 Dead 2

## קישורים חיצוניים

* 
* המשחק בתור מוד 
* הוויקי של המשחק 
* ביקורת משחק: Killing Floor, אתר ויגיימס 
* 

קטגוריה:משחקי וידאו משנת 2005
קטגוריה:משחקי וידאו משנת 2009
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי Windows
קטגוריה:משחקי macOS
קטגוריה:משחקי לינוקס
קטגוריה:משחקי הישרדות ממוחשבים
קטגוריה:משחקי וידאו קואופרטיבים
קטגוריה:משחקי אינדי
Alien Swarm

**Alien Swarm** הוא משחק יריות בגוף שלישי מתצוגה מלמעלה שפותח על ידי Valve והופץ על ידי סטים. המשחק יצא לפלטפורמת ה-Microsoft Windows בלבד בתאריך ה-19 ביולי 2010. המשחק פותח על בסיס מוד מצליח למשחק "Unreal Tournament 2004". המשחק הוא חינמי בסטים.

## משחקיות
Alien Swarm הוא משחק יריות מלמעלה ללמטה נקבע בזווית של 60 מעלות. ארבעה שחקנים יכולים להצטרף למשחק של שיתוף פעולה יחד, שמטרת השחקנים היא להתקדם בשלבים הבדיוניים, הנושא את המדע אל תוך החייזרים. השחקנים יכולים לבחור לקראת תחילת המשחק מתוך 40 פריטים את מה שהם רוצים, המשחק כולל סטטיסטיקה מתמשכת, ציוד נעילה והישגים.

## עלילה
נחיל של חייזרים פולשים השלטתו על כדור הארץ, בדצמבר 2052. חיילי מארינס נוחתים על ספינה בשם "כלב דם", במטרה לחפש ניצולים, ואם יהיה צורך, גם כדי להרוס את המושבה כדי למנוע את התפשטות החייזרים. כוח המשימה הורג מספר רב של חייזרים "נורמליים", אלא גם את הביצים הזרות, את הגידולים הסרטניים, טפילים ויצורים אחרים. עד מהרה הם מגלים כי המתיישבים כולם נהרגו על ידי הנגיעות הזרות. החיילים לאחר מכן שמים את הפצצה הגרעינית, ומפעילים את שעון העצר שלו, הם מגיעים לספינה זמן קצר לפני שהפצצה מתפוצצת.

### כיתות
המשחק הוא מעמדי, עם שחקנים בתפקידים של קצין (Officer), חייל מיוחד (Special Weapons), חובש (Medic), וטק (Tech). בכל כיתה יש שתי דמויות לבחירה, עם הבדלים ביכולת.

#### Officer
מעניק לדמות בונוס גדול לפגיעה ונזק שהשחקן גורם, יש לו גישה לרובה חזק עם מטול רימוני תבערה, הדמות הזאת מסוגלת גם לזרוק כמות גדולה של חומרי נפץ.

#### Special Weapons
מביא נזק גלם גדול, מצויד עם רובה ציד מותאם אישית, קיבולת מחסנית גבוהה, בעל גישה למכונות ירייה חזקות מאוד.

#### Medic
המעמד הזה מסוגל לצייד ציוד ריפוי, עזרה ראשונה, ובעל יכולת לרפא את חבריו לקבוצה עם ה-Medigun שלו.

#### Tech
נושא את חיישן התנועה, והוא הכיתה היחידה שמסוגלת לפתוח דלתות נעולות ומקומות נעולים אחרים, יש לו גישה לרובי סער ובעל יכולת של יריית רימוני הלם.

## דרישות מערכת

## ראו גם
*Unreal Tournament 2004
*Half-Life 2
*Valve

## קישורים חיצוניים
* 

* 
* הוויקי של המשחק 

קטגוריה:משחקי Windows
קטגוריה:משחקי וידאו משנת 2010
קטגוריה:משחקי יריות ממוחשבים (גוף שלישי)
קטגוריה:משחקי רשת
קטגוריה:משחקי וידאו קואופרטיבים
קטגוריה:משחקי וידאו שפותחו בארצות הברית
פיץ' אוויאיישן

[שמאל|ממוזער|250px|דלפקי צ'ק אין של החברה בנמל התעופה של [פוקואוקה]]
**פיץ' אוויאיישן** (ביפנית: **ピーチ・アビエーション**, באנגלית: **Peach Aviation**) היא חברת תעופה זולה יפנית. החברה מפעילה טיסות מבסיסה שבקנסאי ליעדים בקוריאה הדרומית, הונג קונג, טאיוואן, ויפן.

## תולדות החברה
החברה הוקמה בפברואר 2011 תחת השם **A&F Aviation**, תחילה הוקמה כמיזם משותף של אול ניפון איירווייז וקבוצת ההשקעות First Eastern Investment Group מהונג קונג. החברה קיבלה את אישור הרשויות באפריל 2011, ושינתה את שמה ל-פיץ' אוויאיישן במאי אותה שנה. שינוי השם; יחד עם בחירת צבע הלוגו - סגול, נועד לשוות לחברה מראה צעיר ועדכני.

נכון לספטמבר 2018, מחזיקה חברת ההחזקות ANA ב-77.9% ממניות החברה. היתר מחולקות בין החברה הממשלתית-ציבורית INCJ, המחזיקה ב-15.1%, וקבוצת ההשקעות FEIG, המחזיקה ב-7.0%.

טיסת הבכורה של החברה התקיימה ב-1 במרץ 2012, בין אוסקה לנמל התעופה ניו צ'יטוס שבסאפורו.

## צי המטוסים
צי המטוסים של החברה נכון לינואר 2019:

## קישורים חיצוניים

*  מדיה וקבצים בנושא Peach באתר Airliners.net

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה יפניות
קטגוריה:חברות לטיסות חסך
קטגוריה:מותגים יפניים
אייר אסיה X

**אייר אסיה X** (באנגלית: **AirAsia X**) היא חברה לטיסות חסך מלזית, המהווה את הזרוע הבינלאומית של אייר אסיה. החברה מפעילה טיסות ארוכות טווח בין יעדים באסיה ואוקיאניה.

## תולדות החברה
ב-17 במאי 2007 הודיע מייסד קבוצת אייר אסיה; טוני פרננדז, על כוונת הקבוצה להפעיל טיסות זולות ממלזיה לאוסטרליה. בהודעתו ציין פרננדז, כי חברת התעופה תמנע מלפעול בנמל התעופה של סידני, עקב עלותה הגבוהה של אגרת הנחיתה בנמל.

ב-10 באוגוסט 2007 טסה אייר אסיה X את טיסת הבכורה שלה מקואלה לומפור, לעיר גולד קוסט שבקווינסלנד. 

באוגוסט 2007 הודיעה אייר אסיה, כי סר ריצ'רד ברנסון בעלי קבוצת וירג'ין, ירכוש 20% ממניות החברה, זאת על מנת לאפשר לאייר אסיה לרכוש מטוסים רחבי גוף, הנדרשים לטיסות בטווחים אלו.

נכון לפברואר 2008 מחולקות מניות החברה בין Aero Ventures המחזיקה ב-48%, קבוצת וירג'ין ואייר אסיה המחזיקות ב-16% כל אחת, וקבוצת ההשקעות היפנית Orix המחזיקה ב-20% הנותרים.

בחודש יוני 2013, הונפקה החברה בבורסה המלזית. במהלך זה גייסה החברה 310 מיליון דולרים, אשר ישמשו להרחבת פעילותה באינדונזיה ובתאילנד.

## חברות נלוות
* **אייר אסיה X תאילנד** (קוד יאט"א: XJ, קוד ICAO: TAX, או"ק: EXPRESS WING) - נוסדה בשנת 2014 ופועלת מנמל התעופה הבינלאומי דון מואנג שבבנגקוק. החברה מפעילה טיסות ל-7 יעדים ביפן, קוריאה הדרומית וסין.

## צי המטוסים
צי המטוסים של החברה נכון לינואר 2019:

## קישורים חיצוניים

* 
 מדיה וקבצים בנושא אייר אסיה X באתר Airliners.net

## הערות שוליים

קטגוריה:מלזיה: תחבורה
קטגוריה:חברות לטיסות חסך
X
שומר גן החיות

**שומר גן החיות** (באנגלית: **Zookeeper**) הוא סרט קומדיה רומנטית משנת 2011. הסרט דובב לעברית בישראל ושודר גם בגרסה באנגלית. הוא זכה לביקורות מעורבות. הסרט בוים על ידי פרנק קורצ'י.

## עלילה
החיות בגן חיות מסוים מחליטות לשבור שתיקה על מנת לעזור לשומר גן החיות האהוב עליהן למשוך את תשומת הלב של האישה ששבתה את ליבו.

## קישורים חיצוניים
* 

* שומר גם החיות באתר אישים (דיבוב לעברית)

קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קומדיה רומנטית
קטגוריה:סרטי 2011
קטגוריה:סרטי קולומביה
קטגוריה:סרטי מטרו גולדווין מאייר
קטגוריה:סרטים על גני חיות
קטגוריה:סרטי האפי מדיסון
Maybe I'm a Leo

**Maybe I'm a Leo** הוא שיר בסגנון רוק כבד מאת להקת הרוק הבריטית דיפ פרפל שיצא לאור במרץ 1972. השיר נכלל באלבום Machine Head.

הריף לשיר נכתב על ידי בסיסט הלהקה רוג'ר גלובר. בריאיון למגזין "rogerglover" אמר גלובר: "כתבתי את הריף לשיר לאחר ששמעתי את שירו של ג'ון לנון "How Do You Sleep?". אהבתי את הרעיון שהריף לא מתחיל עם אקורדים נמוכים, כפי ש-99% מהריפים מתחילים". גלובר הוסיף עוד ואמר: "רוב השירים ב-Machine Head נוצרו בטייק הראשון, או לא לאחר זמן רב מזה".

השיר כמעט ולא מנוגן בהופעותיה החיות של הלהקה, אולם השיר הוקלט בביצוע חי ויצא במספר אלבומי הופעות חיות שלה, כגון ב-Deep Purple in Concert.

## גרסאות כיסוי
לשיר בוצעו גרסאות כיסוי רבות, ביניהן גרסאותם של פול גילברט, ואן היילן וגובט מול.

## קישורים חיצוניים

## הערות שוליים

קטגוריה:שירי דיפ פרפל
קטגוריה:שירים באנגלית
יוחנן העשרים ואחד

ממוזער|שלט האצולה האפיפיורי של יוחנן העשרים ואחד
200px|ממוזער|שמאל|יוחנן העשרים ואחד
**יוחנן העשרים ואחד** (בלטינית: **Ioannes XXI**; סביבות 1215 - 20 במאי 1277) היה אפיפיור מ-8 בספטמבר 1276 ועד מותו, שמונה חודשים לאחר מכן. נולד בליסבון בשם פדרו ז'וליאו (Pedro Julião) והיה האפיפיור היחיד מפורטוגל. מזוהה עם המלומד **[[פדרו הספרדי]]** (ראו להלן).

למרות מספור שמו, היה האפיפיור ה-19 בשם "יוחנן" בשל טעות שנפלה במניית האפיפיורים בליבר פונטיפיקליס, ספר האפיפיורים.

## תולדות חייו
נולד בין 1210 ל-1220, ככל הנראה בליסבון. למד באוניברסיטת פריז או באוניברסיטת מונפלייה ועסק ברפואה, תאולוגיה, לוגיקה, פיזיקה, מטפיזיקה ודיאלקטיקה ברוחו של אריסטו. אם הוא אכן המלומד הידוע כפדרו הספרדי, הרי שבין 1245 ל-1250 לימד באוניברסיטת סיינה וחיבר את חיבורו החשוב ורב ההשפעה על הלוגיקה, *Summulae logicales magistri Petri Hispani* (ענייני הלוגיקה של מאסטר פטרוס הספרדי) או ה-*Tractatus*. כן מיוחסים לו (בשם פדרו הספרדי) 15 ספרי רפואה, הידוע שבהם *Thesaurus pauperum* ("אוצר עני").

לאחר מכן שהה בחצר אפונסו השלישי, מלך פורטוגל בגוימרס (Guimarães) כיועץ דתי. לאחר מכן כיהן כראש בית הספר של ליסבון, בו עסק בלוגיקה של אריסטו וחיבר ספר על ריבוע התנגדויות (שיטה לתיאור המצבים הלוגיים האפשריים בין ארבע טענות).

סביב 1271 היה לרופאו האישי של האפיפיור גרגוריוס העשירי, שמינה אותו ב-1273 לארכיבישוף בראגה ומיד לאחר מכן לקרדינל-בישוף של פרסקטי ("בישופות טוסקולום").

ב-8 בספטמבר 1276 נבחר לאפיפיור. במהלך כהונתו הקצרה הפך החלטה של ועידת ליון השנייה (הוועידה האקומנית הארבע-עשרה), אשר חייבה בידוד מוחלט של חברי הקונקלווה וקבעה קיצוב במזון ומשקה המסופק לחברי חבר הקרדינלים הבוחר, על מנת לצמצם את זמן התלבטויותיהם.

בהשפעת הארכיבישוף של פריז, אטיין טאנפייה (Tempier), תמך בפסילת העיסוק הפילוסופי המנותק מעבודת האל ובכך תרם לבלימת הפריחה בפילוסופיה ובמדעים שפרחה במאה ה-13 באוניברסיטאות אירופה.

הוא ניסה לארגן מסע צלב משותף עם הכנסייה האורתודוקסית, אך נכשל ושלח מיסיונרים למונגולים של הוולגה, במחשבה לנצרם ולצרפם במסע משותף נגד האסלאם, הוא לא הספיק לראות בכישלון שליחותו זו בטרם נהרג, כאשר חלק מהגג באגף החדש בארמונו קרס.

## פדרו הספרדי

פדרו הספרדי (Petrus Hispanus) היה מחברו של ספר הלימוד המרכזי בלוגיקה באוניברסיטת פריז ובאוניברסיטאות ימי הביניים בכלל עד המאה ה-17, ה-*Summulae logicales magistri Petri Hispani* (ענייני הלוגיקה של מאסטר פטרוס הספרדי) או ה-*Tractatus*. הוראת המילה Hispanus כפולה ויכולה להתייחס הן לספרד המדינה והן לחצי האי האיברי כולו (הכולל גם את פורטוגל). לפיכך, הדעה הרווחת היא שיש לזהות את "פדרו הספרדי" האלמוני, שהיה סמכות נכבדה בדורו, עם פדרו ז'ולינו.

המתנגדים למסורת זו הם הספרדים הטוענים שמדובר במלומד חבר המסדר הדומיניקני מקסטיליה. חוקרים מודרניים נוטים לתמוך בדעה שאכן פדרו היה חבר המסדר הדומיניקני ולכן אינו יוחנן העשרים ואחד.

## קישורים חיצוניים

* ערך באנציקלופדיה הקתולית
* פדרו הספרדי באנציקלופדיית סטנפורד לפילוסופיה
* 

## הערות שוליים

קטגוריה:רופאים פורטוגזים
קטגוריה:הרוגי תאונות
קטגוריה:סגל אוניברסיטת סיינה
קטגוריה:אפיפיורים במאה ה-13
קטגוריה:ילידי 1215
קטגוריה:נפטרים ב-1277
בקדש

**בַּקְדָשׁ** (בערבית: **بكداش**) היא גלידרייה מפורסמת מאוד בעולם הערבי הממוקמת בדמשק, בירת סוריה. החנות נוסדה בשנת 1885 בשוק אל-מחמודייה בעיר העתיקה של דמשק. הגלידרייה ידועה בזכות ה-"גלידה הערבית" הקרויה: "בוזה" הנמכרת בחנות, אשר מפורסמת בכל רחבי העולם הערבי, שבזכותה מגיעים אליה גם תיירים המבקרים בסוריה. עקב מלחמת האזרחים הסורית, בקדש העתיקה את פעילויותיה לעמאן.

## ראו גם
* גלידה מסטיק

## קישורים חיצוניים

* 

קטגוריה:גלידות על בסיס שרף
קטגוריה:המטבח הערבי
קטגוריה:דמשק
וילם דה פש

**וילֶם דה פֶש** (בהולנדית: **Willem de Fesch**; נטבל ב-26 באוגוסט 1687, אלקמאר, הולנד – 3 בינואר 1761, לונדון) היה נגן כינור וירטואוז ומלחין הולנדי.

## ביוגרפיה
דה פש היה תלמידו של קרל רוזייה , שהיה סגן הקאפלמייסטר של העיר בון. דה פש נשא לאישה את בתו של רוזייה, מריה אנה רוזייה.

דה פש היה פעיל באמסטרדם בין 1710 ל-1725. משנת 1725 עד 1731 שירת כקאפלמייסטר בקתדרלת אנטוורפן.

אחרי כן עבר ללונדון שם ניגן כסולן בקונצרטים וכנגן כינור בתזמורתו של הנדל בשנת 1746.

בשנים 1748–1749 ניצח על תזמורות שניגנו בגני מרילבון. הוא לא הופיע עוד אחרי שנת 1750.

יצירותיו כוללות אורטוריות כמו "יהודית" (1732) ו"יוסף" (1746), וכן מוזיקה קאמרית, קונצ'רטי ויצירות קוליות.

שתי האורטוריות נחשבו אבודות עד שנת 1980. אז נמצא עותק בכתב-יד של "יוסף" באקדמיה המלכותית למוזיקה בלונדון.

המוזיקה של דה פש הושפעה מהאיטלקים, במיוחד אנטוניו ויוואלדי, ומהנדל.

## מיצירותיו
* 6 סונאטות לשני כינורות, אופוס 1
* 6 סונאטות לשני צ'לי, בסונים או ויולים, גם הן ממוספרות כאופוס 1 (הקול התחתון ממוספר ולכן יכול לתפקד כקונטינואו)
* 6 סונאטות לשני צ'לי, בסונים או ויולים, אופוס 2
* 6 קונצ'רטי, 4 לכלי מיתר ולקונטינואו, ו-2 לאבוב, שני כינורות ולקונטינואו, אופוס 3
* 12 סונאטות: 6 לכינור וקונטינואו, ו-6 לשני צ'לי, אופוס 4
* 6 קונצ'רטי: 4 ל 2 חלילים, מיתרים וקונטינואו, 2 לכלי מיתר ולקונטינואו, אופוס 5
* 6 סונאטות לכינור/חליל ולקונטינואו, אופוס 6
* 10 טריו סונאטות ל 2 חלילים או כינורות ולקונטינואו, אופוס 7
* 6 סונאטות לכינור ולקונטינואו, אופוס 8
* 6 סונאטות ל 2 חלילים, אופוס 9
* 8 קונצ'רטי גרוסי, אופוס 10
* "שעשועים מוזיקליים" - 30 דואטים ל 2 חלילים, אופוס 11
* 12 טריו סונאטות ל 2 חלילים או כינורות ולקונטינואו, אופוס 12
* 6 סונאטות לצ'לו ולקונטינואו, אופוס 13
* מיסה ברוויס
* "יהודית" -אורטוריה
* "יוסף" - אורטוריה
* "אהבה וידידות" - סרנאטה
* 20 קנצונטות לסופרן, כינור/חליל/מנדולינה וקונטינואו
* שירים

## לקריאה נוספת

* Frans Van den Bremt/Rudolf A. Rasch, "Willem de Fesch", Grove Music Online, ed. L. Macy (Accessed May 19, 2008), (subscription access)


## קישורים חיצוניים

קטגוריה:מלחינים הולנדים
קטגוריה:מלחינים מתקופת הבארוק
קטגוריה:כנרים הולנדים
קטגוריה:הולנדים שנולדו במאה ה-17
קטגוריה:ילידי 1687
קטגוריה:נפטרים ב-1761
ויקטור ז'דנוביץ'

ממוזער|ימין|ויקטור זנדוביץ
**ויקטור ז'דנוביץ**' (ברוסית: **Виктор Францевич Жданович**; 27 בינואר 1938) הוא סייף עבר סובייטי. אלוף אולימפי בעל 3 מדליות מהן כולם זהב וכן אלוף עולם בעל 3 מדליות זהב. בנוסף לכך ז'דנוביץ' זכה באליפות ברית המועצות מספר פעמים.

## ביוגרפיה
ז'דנוביץ' נולד בלנינגרד. הוא החל להתאמן בסייף בגיל 15. בשנת 1963 הוא סיים את לימודיו במכון לספורט בלנינגרד והוסמך למאמן. לאחר סיום ההופעות ז'דנוביץ' היה מאמן ראשי בסיף של אגודת ספורט "דינמו" ובשנים 1977-1987 היה ראש נבחרת ברית המועצות ברומח.

## אולימפיאדות
בשנת 1956 ויקטור ז'דנוביץ' נכלל בנבחרת האולימפית של ברית המועצות השתתפה במשחקי מלבורן. בחצי גמר הנבחרת הפסידה לנבחרת הונגריה ולכן חזרה ללא מדליות.

בשנת 1959 התגבשה נבחרת ברית המועצות בה בנוסף לז'דנוביץ' היו מארק מידלר, יורי סיסיקין, הרמן סבשניקוב ויורי רודוב. נבחרת זו זכתה באותה שנה אליפות העולם (זכתה עוד מספר פעמים עד לשנת 1963). בשנת 1960 היא הגיעה לאולימפיאדת רומא וזכתה בתחרות הקבוצתית. בנוסף לכך, ז'דנוביץ' זכה בתחרות אישית וקיבל מדליית זהב נוספת. ז'דנוביץ' היה סייף סובייטי ראשון שזכה במדליית זהב אישית בתחרות עולמית.

גם באולימפיאדת טוקיו הנבחרת בהרכב דומה זכתה בתחרות קבוצתית. בתחרות אישית ז'דנוביץ' הפסיד בחצי גמר.

## קישורים חיצוניים

קטגוריה:סייפים סובייטים
קטגוריה:מעוטרי עיטור הדגל האדום של העמל
קטגוריה:מאמני סיף
קטגוריה:מאמני ספורט סובייטים
קטגוריה:אלופים אולימפיים סובייטים: סיף
קטגוריה:משתתפי אולימפיאדת רומא (1960)
קטגוריה:סובייטים שנולדו ב-1938
Never Before

"**Never Before**" הוא שיר של להקת הרוק הבריטית דיפ פרפל שיצא לאור כסינגל במרץ 1972, ולאחר מכן באלבום Machine Head בדצמבר והגיע למקום ה-35 בבריטניה.

השיר הוא הסינגל היחידי מהאלבום מלבד Smoke on the Water, שאף הוא יצא כסינגל. הלהקה הפיצה עם השיר וידאו קליפ.

לשיר בוצעו גרסאות כיסוי על ידי אמנים שונים, ביניהם גרי בארדן , Kings of Chaos  ו-Out of Phase .

## הופעות חיות
השיר כמעט ולא מבוצע על ידי הלהקה בהופעותיה החיות, וההקלטה היחידה של השיר בביצוע חי הוא באלבום ההופעה "Deep Purple in Concert". השיר בוצע במסע ההופעות שהלהקה ערכה לכבוד האלבום "Machine Head", שם ביצעה את כל שירי האלבום.

## משתתפים
* איאן גילן - שירה
* ריצ'י בלקמור - גיטרה
* רוג'ר גלובר - גיטרה בס
* ג'ון לורד - קלידים
* איאן פייס - תופים

## קישורים חיצוניים

## הערות שוליים

קטגוריה:שירי דיפ פרפל
קטגוריה:שירים באנגלית
נמל התעופה הבין-לאומי מיאמי

**נמל התעופה הבין-לאומי של מיאמי** (באנגלית: **Miami International Airport**) הוא נמל התעופה העיקרי באזור דרום פלורידה, וממוקם כ-13 ק"מ ממרכז העיר מיאמי.

נמל התעופה משמש כבסיס לחברות התעופה אמריקן איירליינס, LAN איירליינס, פדקס אקספרס, ו-UPS.

בשל מיקומו, משמש הנמל כשער לטיסות בין ארצות הברית, למדינות אמריקה הלטינית והקריביים. כמו כן, מיקום הנמל משמש רבים לטיסות קונקשן בין אירופה לדרום אמריקה.

בעבר השתמשו בנמל כבסיס חברות התעופה: בראניף אינטרנשיונל איירווייז, איסטרן איירליינס, אייר פלורידה, נשיונאל איירליינס, פאן אמריקן וורלד איירווייז, יונייטד איירליינס, ואיבריה איירליינס.

בשנת 2011 דורג שדה התעופה במקום הראשון בארצות הברית בתנועות מטוסים, ובמקום השני במספר הנוסעים בטיסות בינלאומיות (אחרי JFK). בשנת 2011 עברו בנמל התעופה 38,314,389 נוסעים, נתון הממקם את השדה במקום ה-12 בארצות הברית, וה-25 בעולם. נמל התעופה הוא העמוס ביותר במדינת פלורידה, ומטפל במטענים בינלאומיים יותר מכל נמל תעופה אחר בארצות הברית.

נכון לפברואר 2026, חברת אל על מפעילה קו סדיר בין הנמל לתל אביב בתדירות של כ-5 טיסות שבועיות, המבוצעות במטוס ה-787.

## קישורים חיצוניים

* 

 מדיה וקבצים בנושא [נמל התעופה הבינלאומי של מיאמי](http://www.airliners.net/search/photo.search?placesearch=Miami%20-%20International%20(Wilcox%20Field%20%2F%2036th%20Street%20%2F%20Pan%20American%20Field)%20(MIA%20%2F%20KMIA%29&distinct_entry=true) באתר Airliners.net

מיאמי
קטגוריה:מיאמי
צבי ג'וריני

**צבי ג'וריני** (**בּוֹגוֹמוֹלְני**) (1885, סורוקה, בסרביה, רוסיה – 24 בינואר 1960, תל אביב) היה זמר אופרה ישראלי.

## ביוגרפיה
צבי הירש (הרשל) בן מוניש בוגומולני נולד בעיירה סורוקה שבבסרביה, רוסיה. בנעוריו עזב את עיירתו ונסע ללמוד זמרה וקומפוזיציה בקונסרבטוריון. שירת בצבא כמורה לזמרה ומנצח על תזמורת צבאית. במלחמת העולם השנייה נסע לאיטליה להמשיך בלימודי זמרה. באיטליה החל להופיע עם גדולי הזמרים דאז, ואימץ לעצמו את שם הבמה "ג'וריני". לאחר מכן היה לזמר באופרה הממלכתית של רומניה  שבבוקרשט.
ב-1923 ביטל חוזה הופעות באופרה הממלכתית בעקבות פנייתם של אנשי הבמה מהיישוב מרדכי גולינקין ומרים ברנשטיין-כהן לבוא לארץ ישראל ולהשתתף בהקמת האופרה הארצישראלית. הוא עלה ארצה והיה למעמודי התווך של האופרה של גולינקין, הן כסולן והן כמנהל הסטודיו שליד האופרה, שהכין את הזמרים הארצישראליים.
ב-1927 נסע לסיבוב בערי ארצות הברית וליווה את שליחי המוסדות הלאומיים. הופיע מעל במות האופרות הגדולות באירופה ובדרום אפריקה.

ג'וריני חיבר שירים ולחנים שהושרו בפי זמרים והועלו על גבי תקליטים.
בשנותיו האחרונות שקד על מחקר וחיבור לחנים לפי מקור הזמר הישראלי העממי, שנותרו בכתובים.

התגורר ברחוב אדוארד ברנשטיין 11 בתל אביב.
תואר כ"איש נלבב, בעל שיחה נעימה ומתובלת הומור עסיסי ועממי".

צבי ג'וריני נפטר בינואר 1960, בגיל 74.
נקבר בבית העלמין קריית שאול.
הותיר את אשתו פרימה ואת בנו היחיד, גדעון ג'וריני, ומשפחתו.

אלמנתו פְּרומָה נפטרה ב-1976. בנו גדעון (שהיה המושל הצבאי של יריחו לאחר מלחמת ששת הימים) נפטר ב-1992.

## קישורים חיצוניים

* 

## הערות שוליים

קטגוריה:יהודים מבסרביה
קטגוריה:זמרי אופרה יהודים
קטגוריה:זמרי אופרה ישראלים
קטגוריה:אנשי העלייה הרביעית
קטגוריה:אמנים ישראלים הידועים בשם במה
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1885
קטגוריה:ישראלים שנפטרו ב-1960
ססנה איירקראפט קומפני

**ססנה איירקראפט קומפני** (באנגלית: **Cessna Aircraft Company**) ידועה בשם **ססנה**, היא יצרנית מטוסים אמריקאית המבוססת בעיר ויצ'יטה שבקנזס. החברה ידועה במטוסי הטורבו פרופ והמנהלים שהיא מייצרת. ססנה היא חברת בת של תאגיד טקסטרון.

ססנה-185 סקייוואגן הוא מטוס אבטיפוס של מטוסי הצסנה האזרחים והוא המריא ב-1960 וכמה צבאות בעולם קנו אותו. ב-1968 קנה חיל האוויר הישראלי מטוסי ססנה 206  והמשטרה העבירה לחיל האוויר מטוסי צסנה 180 . הצבא השתמש במטוסי צסנה שלו במלחמת לבנון הראשונה למטרות תובלה של ציוד וכוח אדם. רוב השנים עשו בו שימוש למטרות אימון טייסים.

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:יצרני מטוסים אמריקאיים
קטגוריה:ססנה
Pictures of Home

**Pictures of Home** הוא שיר בסגנון רוק כבד מאת להקת הרוק הבריטית דיפ פרפל שיצא לאור ב-מרץ 1972, ונכלל באלבומם המפורסם Machine Head.

השיר מאופיין בפתיחת תופים אופיינית לאיאן פייס, ובנגינת ריפי גיטרה מהירים ומלאי עוצמה, ובסולואים של גיטרה בס.

המילים נכתבו על ידי איאן גילן בעת ששכב בביתו עקב מחלה. לאורך השנים סירב בעקשנות גיטריסט הלהקה ריצ'י בלקמור לבצע את השיר בהופעות החיות, אולם מאז פרישתו ב-1994, והחלפתו על ידי סטיב מורס, השיר הפך לפופולרי בהופעותיה החיות של הלהקה, ואף היה השיר הפותח במסע ההופעות "Rapture of the Deep tour" ב-2006.

## גרסאות כיסוי
* אינגווי מלמסטין - באלבומו, *Inspiration* בשנת 1996.
* בראון רוג'ו - באלבומו, *Perversiones* בשנת 2003.
* ג'ון לורד - באלבומו, *Live* בשנת 2011.
* בלאק לייבל סוסייטי - באלבום המחווה לדיפ פרפל, *Re-Machined: A Tribute to Deep Purple's Machine Head* בשנת 2012.

## קישורים חיצוניים

קטגוריה:שירי דיפ פרפל
קטגוריה:שירים באנגלית